**Pályázati feltételek**

**E-I-021/02; I/3.sz. üzlet**

Szombathely Városi Vásárcsarnok 9700 Szombathely, Hunyadi út 5-7. (a továbbiakban: **Vásárcsarnok)** pályázatot ír ki a természetben Szombathely, Hunyadi út 5-7. sz. alatt található, az **I. csarnok I/3. számú 12,35 m2 alapterületű üzlethelyiség** (a továbbiakban: **üzlethelyiség/bérlemény**) – **az eredményes pályáztatási eljárás után megkötésre kerülő, öt (5) éves határozott időre szóló bérleti szerződésben foglalt tartalom és feltételek szerinti – üzemeltetésre.**

A bérbeadás kezdete: **A bérleti szerződés aláírását követően, legkorábban 2025. március 01.**

Bérleti díj alsó határa: **4.500,- Ft/m2/hó + ÁFA.**

Kaució: **2 havi bérleti díjnak megfelelő összeg.**

**A közüzemi díjak, üzemeltetési költségek (pl. hulladékszállítás, kamerarendszer használati díj) megfizetése a bérlőt terheli.**

**A pályázatot az a pályázó nyeri meg, aki a legmagasabb bérleti díj fizetésére tesz ajánlatot.**

Az üzletben folytatható tevékenység: **kecske tejtermékek (kecskesajt, kecsketej, joghurt, stb.) juhsajt, juhtúró, füstölt húsáru, kecsketejes szappan, füstölt húsáru értékesítés**

**Az üzlethelyiség a pályázatban megjelölt céltól eltérően nem használható.**

Pályázni jogosultak köre: **Pályázati ajánlatot olyan a tevékenység folytatására jogosult természetes személy, jogi személy stb. nyújthat be, akinek a NAV-val szemben lejárt esedékességű köztartozása nincs, a pályázat benyújtásakor a bérbeadóval szemben nem áll fenn tartozása.**

A szerződést biztosító mellékkötelezettséggé átalakuló pályázati biztosíték összege: **2 havi bérleti díj + ÁFA összege** (a kauciós alszámlaszám: 11747006-15421216-10010000)

A bérleményben végezhető építési munkálatokra és azok költségeinek viselésére vonatkozó rendelkezések:

Az üzlethelyiség műszaki állapota, felszereltsége: **20A**

A leendő bérlő a pályázati kiírásban rögzített tevékenységét a bérleményben kizárólag a jogszabályok és hatósági előírások által megkívánt, tevékenysége gyakorlására irányuló engedély(ek) birtokában kezdheti meg, amely engedély(ek) beszerzéséről saját költségére és felelősségére köteles gondoskodni.

A leendő bérlő az üzlethelyiségben a tevékenysége gyakorlásához szükséges bárminemű építési munkálatot (felújítás, kialakítás, átalakítás stb.) kizárólag az illetékes szakhatósággal és a Vásárcsarnokkal történő előzetes egyeztetés alapján, a Vásárcsarnok igazgatójának előzetes írásbeli engedélyének birtokában, saját költségére és felelősségére a Vásárcsarnok által kijelölt vagy a Vásárcsarnok által előzetesen írásban jóváhagyott vállalkozóval jogosult végeztetni. A bérlő tudomásul veszi, hogy az általa tervezett építési munkálatok engedélyezésének akadályát képezhetik a fentiekben körülírt, a Vásárcsarnokban elvégzett felújítási munkálatokkal összefüggésben érvényesíteni szükséges jótállási, szavatossági igények, illetőleg a jótállás, szavatosság teljesíthetősége, a bérlői munkálatok elvégeztetésével együtt járó esetleges garanciavesztés lehetősége.

A bérlő által elvégzett építési munkálatokra vonatkozó dokumentációt a bérlő a Vásárcsarnok részére köteles átadni.

A leendő bérlő – amennyiben élt a bérlemény átalakításának jogával – a saját költségén elvégzett építési munkák ellenértékére a bérleti szerződés és jogviszony megszűnésekor sem tarthat igényt.

Tekintettel arra, hogy a Vásárcsarnok felújítása a Terület- és Településfejlesztési Operatív Program (a továbbiakban: TOP) keretében nyújtott támogatásból (TOP-6.1.3-15SH1-2016-00001) valósul meg, amennyiben a bérlő bérleti jogviszonya a fenntartási időszak ideje alatt, azaz 2028. május 18. napja előtt szűnik meg, a bérbeadó követelheti az üzlethelyiség helyreállítását/visszaállítását a bérlő saját költségére.